પાર્ટીના આ પ્રદર્શનથી ઉત્સાહિત ઉત્તર પ્રદેશના મુખ્યમંત્રી અખિલેશ યાદવે ભાજપ પર ભારે પ્રહારો કરતાં કહ્યું કે લોકસભા ચૂંટણી બાદ જે લોકો કહી રહ્યાં હતા કે ઉત્તર પ્રદેશમાં સપાનો જનાધાર જતો રહ્યો છે, તેમના માટે પેટાચૂંટણી એક શિખામણ છે. તેમણે કહ્યું કે જનતાએ સાંપ્રદાયિક તાકતોને નકારતાં સમાજવાદીઓની સરકારમાં પોતાનો વિશ્વાસ વ્યક્ત કર્યો છે. જો કે વિધાનસભા ચૂંટણીમાં મળેલી જીતથી ઉત્સાહિત સપાએ લખનઉના જનેશ્વર મિશ્ર પાર્કમાં રાષ્ટ્રીય અધિવેશન બોલાવ્યું જેમાં પાર્ટીના બધા નેતાઓએ ભાગ લીધો.